รัฐมนตรีว่าการกระทรวงมหาดไทย ยอมรับยังอาศัยบ้านพักทหาร เพราะสะดวกในการเดินทางมาทำงาน แต่พร้อมย้ายออก หากจัดระเบียบใหม่
รัฐมนตรีว่าการกระทรวงมหาดไทย ยอมรับยังอาศัยบ้านพักทหาร เพราะสะดวกในการเดินทางมาทำงาน แต่พร้อมย้ายออก หากจัดระเบียบใหม่พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะอดีตผู้บัญชาการทหารบก กล่าวสนับสนุนการจัดระเบียบบ้านพักสวัสดิการทหาร เพราะไม่ว่า ระเบียบจะออกมาอย่างไร ก็พร้อมปฏิบัติตามและได้เตรียมบ้านพักส่วนตัวไว้แล้ว แต่ที่ยังพักบ้านสวัสดิการทหาร เพราะสะดวกในการเดินทางมาทำงาน ซึ่งที่ผ่านมาบางคนที่เกษียณแล้วแต่ไม่มีบ้านพักเป็นของตัวเองกองทัพก็อนุโลมให้อยู่จนกว่าจะมีบ้านเป็นของตัวเอง แต่ช่วงใดที่บ้านเต็มและมีคนต้องการมาพักก็ต้องย้ายออก ดูตามความเหมาะสมพลเอก อนุพงษ์ ยังกล่าวถึงการเก็บภาษีที่ดินและสิ่งปลูกสร้างตามกฎหมาย ว่าขณะนี้อยู่ระหว่างการทำความเข้าใจก่อนจะดำเนินการเก็บภาษี เพราะขณะนี้หลายคนยังไม่เข้าใจ ว่า ภาษีฉบับนี้มีวัตถุประสงค์เพื่อช่วยเหลือคนยากจน ด้วยการเก็บภาษีจากคนมีฐานะ อย่างไรก็ตามขณะนี้ท้องถิ่นอยู่ระหว่างการสำรวจผู้ที่ต้องเสียภาษีพลเอก อนุพงษ์ ยังกล่าวถึงการครอบครองปืนสวัสดิการ ที่พบว่าบางคนมีอยู่ในครอบครองหลายสิบกระบอก โดยยืนยันว่าหากเป็นไปตามกฎหมายก็ถือว่าไม่มีความผิด ส่วนที่มีหลายฝ่ายกังวล อาจนำไปก่อเหตุร้ายนั้น พลเอก อนุพงษ์ กล่าวว่า พร้อมรับฟังและจะนำไปตรวจสอบเพื่อเก็บสถิติส่วนการสัมมนาเตรียมพร้อมรับศึกอภิปรายไม่ไว้วางใจในช่วงสุดสัปดาห์นี้ หลังมีชื่อเป็นหนึ่งในรัฐมนตรีที่ถูกอภิปราย พลเอก อนุพงษ์ กล่าวว่า ส่วนตัวจะเดินทางไปร่วมสัมมนาด้วย เพราะให้ความสำคัญในเรื่องนี้และจะได้พบปะพูดคุยกับ ส.ส.ในรัฐบาล เพราะส่วนตัวไม่ได้รู้จักกันมากนัก